Liite 1

# Elintarvikelain mukaista valvontaa koskeva kunnan viranomaisen taksa

## 1 § Soveltamisala

Tätä taksaa sovelletaan elintarvikelaissa (23/2006) säädettyihin kunnan viranomaisen suoritteisiin, jotka koskevat

1. elintarvikehuoneistojen ja niiden omavalvontasuunnitelmien hyväksymistä;
2. kunnalliseen valvontasuunnitelmaan sisältyvää tarkastusta, näytteenottoa ja näytteen tutkimista;
3. Euroopan unionin ulkopuolelle eläimistä saatavia elintarvikkeita vievien elintarvikehuoneistojen valvontaa siltä osin kuin vienti ostajamaan vaatimuksesta edellyttää tavallista kattavampaa valvontaa; sekä
4. elintarvikemääräysten noudattamatta jättämiseen perustuvien elintarvikelain 7 luvussa tarkoitettujen toimenpiteiden valvomiseksi tapahtuvaa tarkastusta.

 Taksan soveltamisessa otetaan huomioon, mitä Euroopan parlamentin ja neuvoston asetuksen (EY) N:o 882/2004 artikloissa 27 ja 28 ja niiden perusteella annettavassa valtioneuvoston asetuksessa säädetään.

Tätä taksaa sovelletaan maa –ja metsätalousministeriön asetuksen 1203/2001 mukaisen naudanlihan merkintäjärjestelmän hyväksymisestä perittäviin maksuihin.

## 2 § Maksujen määräytymisperusteet

2.1 Maksut perustuvat valvonnasta, tarkastuksesta ja näytteenotosta viranomaiselle aiheutuneiden kokonaiskustannusten määrään.

2.2 Kokonaiskustannuksiin kuuluvat tehtävän hoitamisesta aiheutuvat toimintamenot, korot ja poistot sekä osuus hallintokustannuksista. Valvontahenkilöstön työtunnin hinta on …..euroa.

2.3 Ulkopuolisten palveluiden ja laboratoriotutkimusten maksut määräytyvät aiheutuneiden kustannusten mukaan.

2.4 Kunnan toimesta tapahtuvasta tarkastuskäyntiin sisältymättömästä näytteenotosta peritään … euroa.

## 3 § Elintarvikehuoneistojen ja niiden omavalvontasuunnitelmien hyväksymismaksu

3.1 Elintarvikehuoneistojen ja niiden omavalvontasuunnitelmien hyväksymismaksun määräämisen yleisenä perusteena on hyväksymismenettelyn laajuus. Maksu määräytyy hakemuksen käsittelyyn käytetyn työajan perusteella, johon luetaan elintarvikehuoneiston käyttöönottotarkastus, asiakirjojen tarkastus sekä hyväksymispäätös.

## 4 § Kunnalliseen valvontasuunnitelmaan sisältyvien tarkastusten ja tarkastusaikaan sisältyvien näytteenottojen maksut

4.1 Hyväksyttyyn valvontasuunnitelmaan perustuvasta tarkastuksesta ja näytteenotosta peritään valvontamaksu, joka perustuu valvontakohteiden kartoitukseen ja riskinarviointiin. Tarkastuksen sisällöstä sekä valvontakohdetyypin tarkastukseen keskimääräisesti käytettävästä ajasta määrätään tarkemmin valtakunnallisessa toimialakohtaisessa valvontaohjelmassa ja kunnan/kuntayhtymän elintarvikevalvontasuunnitelmassa ja laatujärjestelmässä.

## 5 § Muista tarkastuksista perittävät maksut

5.1 Euroopan unionin ulkopuolelle eläimistä saatavia elintarvikkeita vievien elintarvikehuoneistojen valvonnasta peritään erillinen maksu siltä osin kun vienti ostajamaan vaatimuksesta edellyttää tavallista kattavampaa valvontaa. Maksu määräytyy tarkastuksiin kuluneen ajan perusteella.

5.2 Tarkastuksista, jotka voivat perustua elintarvikelain 7 luvussa tarkoitettujen toimenpiteiden valvomiseen, peritään maksu aiheutuneiden kustannusten perusteella.

5.3 Lihantarkastuksesta perittävä maksu määräytyy tarkastettavien ruhojen lukumäärän mukaan.

5.4 Lisäksi maksu peritään muustakin valvonnasta sekä siihen liittyvästä tutkimuksesta sellaisena kuin valvonta-asetuksen 27 ja 28 artiklassa säädetään

5.5 Elintarvikkeiden vientitodistuksista peritään kustannuksia vastaava maksu.

5.6 Pakollisesta ja vapaaehtoisesta naudanlihan merkintäjärjestelmän hyväksymisestä peritään …euroa

## 6§ Valvontamaksun määrääminen poik**k**eustapauksissa

6.1 Poikkeuksellisen suurta/pientä työmäärää vaativasta valvontasuunnitelmaan sisältyvästä tarkastuksesta, jossa tarkastukseen käytetty aika poikkeaa merkittävästi ennalta suunnitellusta, maksu voidaan määrätä enintään ….% 4§ 1momentin mukaista maksua korkeampana/alhaisempana

6.2 Valvontamaksun muutoksesta poikkeustapauksessa päättää ………..

## 7§ Hakemuksen peruuttaminen ja raukeaminen

7.1 Mikäli hakija peruuttaa hakemuksensa taikka asian käsittely kunnan viranomaisessa raukeaa muusta syystä ennen päätöksen antamista ja viranomainen on ryhtynyt oleellisiin toimiin hakemuksen käsittelemiseksi, peritään 3 §:n mukaisesta maksusta …… prosenttia.

## 8 § Hakemuksen hylkääminen tai tutkimatta jättäminen

8.1 Hakemuksesta, josta on tehty hylkäävä päätös, peritään tämän taksan mukainen maksu. Mikäli hylkäävän päätöksen perusteet ovat niin selkeät, että asian laajemmalle käsittelylle ei ole ollut perusteita, voidaan maksu määrätä …… prosenttia 3 §:n mukaista maksua pienemmäksi.

8.2 Jos hakemus on päätetty jättää tutkittavaksi ottamatta, maksua ei peritä.

## 9 § Palautetun hakemuksen käsittelymaksu

9.1 Jos tuomioistuin palauttaa muutoksenhaun johdosta asian uudelleen käsiteltäväksi, vähennetään tämän taksan mukaisesta maksusta, mitä samassa asiassa aikaisemmin annetusta valvontaviranomaisen päätöksestä on peritty.

9.2 Jos tuomioistuin muutoksenhaun johdosta kumoaa päätöksen sen johdosta, että hakija ei ole ollut hakemansa hyväksymispäätöksen tarpeessa, palautetaan mahdollisesti peritty maksu kokonaisuudessaan.

## 10 § Maksun suorittaminen ja periminen

10.1 Valvontamaksu laskutetaan tehdystä tarkastuksesta.

10.2 Maksu on suoritettava viimeistään laskuun merkittynä eräpäivänä.

10.3 Mikäli tämän taksan mukaista maksua ei muistutuksesta huolimatta ole maksettu, voidaan se periä ulosottotoimin ilman erillistä tuomiota tai päätöstä siinä järjestyksessä kuin varojen ja maksujen perimisestä ulosottotoimin annetussa laissa (367/1961) säädetään.

## 11 § Voimaantulo

11.1 Tämä taksa tulee voimaan … päivänä…… kuuta 2007.

…………………………… kunnan/kaupungin…………………………..on hyväksynyt tämän taksan päätöksellään ……päivänä…………… kuuta 2007 § ……